|  |  |
| --- | --- |
|  | PRITARTA Pakruojo Juozo Pakalnio muzikos mokyklos mokytojų tarybos 2021 m. d. protokoliniu nutarimu (protokolo Nr. 3 )  |
|  | PATVIRTINTA Pakruojo Juozo Pakalnio muzikos mokyklos direktoriaus 2021 m. vasario 2 d. įsakymu Nr. V- 37 |

**PAKRUOJO JUOZO PAKALNIO MUZIKOS MOKYKLOS**

**2021 METŲ VEIKLOS PLANAS**

**I. BENDROSIOS NUOSTATOS**

 1. Pakruojo Juozo Pakalnio muzikos mokyklos veiklos planas 2021 metams (toliau – planas), atsižvelgus į strateginį įstaigos planą, mokyklos įsivertinimo ir išorės vertinimo išvadas, nustato metinius įstaigos tikslus bei uždavinius, apibrėžia prioritetus ir priemones uždaviniams vykdyti.

 2. Planu siekiama, įgyvendinant valstybinę švietimo politiką, užtikrinti gyventojams aukštą švietimo paslaugų kokybę ir prieinamumą, tenkinti Pakruojo rajono gyventojų muzikinio meninio ugdymosi poreikius, racionaliai, taupiai ir tikslingai naudoti švietimui skirtus išteklius.

 3. Planą įgyvendins Pakruojo Juozo Pakalnio muzikos mokyklos administracija, mokytojai ir kiti pedagoginiame procese dalyvaujantys specialistai, nepedagoginiai darbuotojai, ugdytiniai ir jų tėvai.

**II. 2020 m. VEIKLOS ANALIZĖ**

 2020 m. pabaigoje Pakruojo Juozo Pakalnio muzikos mokykloje dirbo 30 darbuotojų:

* + 3 administracijos darbuotojai: direktorė, sekretorė, ūkvedė;
	+ 20 mokytojų (7 iš jų nepilnu krūviu);
	+ 1 socialinis pedagogas ir 2 jaunimo darbuotojos (PAJC darbuotojai);
	+ 4 aptarnaujančio personalo darbuotojai: 1 kiemsargis, 2 valytojos, 1 darbininkas.

2020 m. mokyklos biudžetą sudarė 410652 Eur., iš jų: rajono biudžeto lėšos- 334037 Eur., tėvų lėšos- 17864 Eur., mokymo lėšos- 32900 Eur., valstybės biudžeto lėšos- 25851 Eur.

Mokykloje pagal muzikinio ugdymo programas mokėsi 150 ugdytinių - 39 berniukai (26 proc.) ir 121 mergaitė (74 proc.). Mokinių skaičius įvairių instrumentų klasėse: fortepijono - 63, kanklių - 10, akordeono - 12, smuiko - 14, fleitos - 6, trimito - 7, saksofono - 11, gitaros - 16, mušamųjų- 3, vokalo 2, ankstyvojo ugdymo- 5. Iš šių mokinių pagal mėgėjų programas mokėsi - 21, kryptingo muzikinio ugdymo- 8 mokiniai. Mokiniams sudarytos sąlygos muzikuoti ir tobulinti ansamblinio grojimo įgūdžius šiuose mokomuosiuose meniniuose kolektyvuose: jaunučių chore, pučiamųjų instrumentų, smuikininkų, gitaristų ansambliuose, fortepijoniniuose duetuose. Neformaliojo švietimo kolektyvus (vaikinų ansamblį ir mažųjų ansamblį „Šypsenėlės“ lankė 25 mokiniai.

 2020 m. mokyklą baigė 14 mokinių: 8 - fortepijono, 1- smuiko, 4 - akordeono, 1- kanklių specialybes. 5 absolventai pasiliko mokykloje tobulinti muzikavimo įgūdžius pagal kryptingo ugdymo programą. Viena smuiko 4 klasės mokinė sėkmingai įstojo į nacionalinę M. K. Čiurlionio menų gimnaziją. Sudarant sąlygas mokytis muzikos įvairių gebėjimų vaikams, parengta specialiojo muzikinio ugdymo programa, pagal ją pradėjo mokytis viena mokinė.

 Pandemijos ir karantino sąlygomis sustojo koncertinė veikla, neorganizuojami konkursai, festivaliai. Vis tik iki prasidedant karantinui mokiniai spėjo sudalyvauti trijuose koncertuose, 8 konkursuose ir festivaliuose, kuriuose lydėjo sėkmė: iškovoti 8 laureatų diplomai, pelnytos padėkos.

 Aktyviai veikė mokyklos padalinys- Pakruojo atviras jaunimo centras. Per 2020 m. jame užfiksuoti 1977 jaunuolių apsilankymai, bendras unikalių lankytojų skaičius-  253 , nuolatinių lankytojų skaičius- 41, vidutiniškas jaunuolių apsilankymas per dieną- 17. Jaunimo centrą lankė 17 mažiau galimybių turinčių, rizikos grupei priklausančių jaunuolių. Jaunimo centro lankytojai suorganizavo 22 įvykdytas veiklas, dalyvavo 16 kitų organizuotų renginių, 7-iuose jų savanoriavo. Karantino metu vyko bendravimas ir susitikimai nuotoliniu būdu. Pakruojo atviras jaunimo centras vykdė mobilų darbą su jaunimu. Per metus įvyko 132 susitikimai su jaunuoliais iš 6 Pakruojo rajono vietovių, tame skaičiuje ir susitikimai nuotoliniu būdu karantino metu.

 2020 metų mokyklos v**eiklos tikslas:** Mokinių pasiekimų gerinimas, sudarant sąlygas mokytojų profesiniam augimui ir bendradarbiavimui.

**Uždaviniai:**

* Mokytojų profesinio augimo skatinimas.
* Mokyklos ryšių plėtra.

 Skatinant mokytojų profesinio aktyvumo augimą, mokykla dalyvavo LL3 projekte „Sąlygų mokytojo profesiniam augimui sudarymas“. Buvo parengtas mokyklos mokytojų profesinio augimo modelis. Jame numatytos įvairios priemonės: atvirų pamokų vedimas ir stebėjimas, mokytojų dalinimasis patirtimi, geros pamokos kriterijų nustatymas. Šios veiklos dėl karantino buvo vykdytos minimaliai, tačiau mokytojai žymiai patobulino savo informacinių technologijų naudojimo įgūdžius: išmoko dirbti su zoom, messanger ir kitomis programomis, su kuriomis veda nuotolines pamokas. Mokykloje diegiamas TAMO dienynas, kas daugeliui mokytojų yra nemažas iššūkis. Suorganizuoti mokymai kaip naudotis šiuo dienynu, vyksta nuolatinės konsultacijos. Galutinis elektroninio dienyno įdiegimas bus baigtas antrajame mokslo metų pusmetyje. Mokytojai dalyvavo ir nuotoliniuose seminaruose, tobulino savo dalykines žinias. Per 2020 metus seminaruose, mokymuose ir kitokiuose kvalifikacijos kėlimo renginiuose bent kartą dalyvavo 82 procentai pedagogų. Mokykla dalyvauja Lyderių laiko projekte „Sąlygų mokytojų profesiniam augimui sudarymas“; šio projekto virtualiose stažuotėse Suomijoje ir Estijoje, įvairiuose mokymuose dalyvavo 12 pedagogų. Sukurtas mokyklos mokytojų profesinio tobulėjimo modelis tapo mokyklos veiklos plano dalimi.

 Nors ir sudėtingomis sąlygomis vyko aktyvus bendravimas su muzikos, meno mokyklomis ar kitomis institucijomis. Vyko nuoširdus bendradarbiavimas su Pakruojo kultūros centru Pakruojo Rotary klubu, Pakruojo J. Paukštelio biblioteka, Lietuvos muzikų rėmimo fondu. Sudarytos naujos bendradarbiavimo sutartys su Joniškio Algimanto Raudonikio meno mokykla, Guostagalio seniūnija, Pakruojo visuomenės sveikatos biuru, Lietuvos jaunimo organizacijų taryba, neformalia jaunimo grupe #NorBūtlauk, Projektinės sutartys su Pakruojo kultūros centru, Linkuvos kultūros centru. Mokyklos AJC vykdė 3 projektus, kuriuose dalyvavo Pakruojo ir kitų rajonų mokiniai. Sudarytos sąlygos mokiniams dalyvauti konkursuose ir festivaliuose: iš mokyklos lėšų sumokėtas dalyvio mokestis, pasirūpinta nuvežimu.

# III. MOKYKLOS VIZIJA

 Pakruojo Juozo Pakalnio **meno** mokykla - patrauklus muzikinės ir kitokios meninės kultūros židinys, skirtas Pakruojo rajono vaikams, vykdantis atvirąjį darbą su jaunimu, turintis brandžius meno kolektyvus, gerą materialinę bazę.

# IV. MOKYKLOS MISIJA

 Užtikrinti neformaliojo vaikų švietimo koncepcijoje apibrėžtų funkcijų, atsižvelgiant į moksleivių poreikius, interesus, gebėjimus ir aplinkos diktuojamas sąlygas, įgyvendinimą. Užtikrinti ugdymo tęstinumą, sudaryti sąlygas moksleiviams atskleisti kūrybines galias, įgyti asmeniniam, visuomeniniam ir profesiniam gyvenimui būtinas kompetencijas, pasiruošti studijoms aukštesnės pakopos meninio profilio mokymo įstaigose.

 Gerinti jaunų žmonių laisvalaikio užimtumo kokybę, padėti stiprinti jaunimo motyvaciją įsitraukti į aktyvų visuomeninį gyvenimą, plėsti jaunų žmonių savirealizacijos galimybes taikant atviro darbo su jaunimu principus.

# V. FILOSOFIJA

**Mokinys – ne indas, kurį reikia pripildyti, o fakelas, kurį reikia uždegti . (**Plutarchas)

**VI. 2021 METŲ MOKYKLOS VEIKLOS TIKSLAI, UŽDAVINIAI, PRIEMONĖS**

**Veiklos tikslas:** Ugdymo pasiekimų ir pažangos grįžtamojo ryšio stiprinimas.

**Uždaviniai:**

1. Ugdymo pasiekimų ir pažangos grįžtamojo ryšio stiprinimas

2. Mokytojų profesinio tobulėjimo modelio atnaujinimas

3. Ugdymo programų ir ugdymo plano atnaujinimas

4. Tėvų įtraukimas į vaikų ugdymą ir mokyklos veiklų planavimą

|  |  |  |  |
| --- | --- | --- | --- |
| **Uždaviniai** | **Siektini rezultatai** | **Priemonės** | **Rezultatų vertinimo rodikliai**  |
| 1. Ugdymo pasiekimų ir pažangos grįžtamojo ryšio stiprinimas  | Kuriama mokinio pasiekimų ir pažangos, asmenybės ūgties matavimo sistema bei grįžtamojo ryšio kultūra mokykloje. | Susitarimas dėl geros pamokos „receptų“  | Mokytojai susitarę dėl vienodų mokinių asmeninės pažangos stebėjimo būdų, susitarta dėl pamokos uždavinio ir mokinio pažangos vertinimo pamokoje. Metodinėje taryboje patvirtintos ir pildomos mokinio asmeninės pažangos formos.Suorganizuota bent viena ekskursija |
| Pamokos organizavimas akcentuojant uždavinį ir mokinio pažangos vertinimą |
| Mokinio asmeninės pažangos formos kūrimas |
| Mokinių vertinimo rezultatų fiksavimas TAMO dienyne |
| Mokinių neformalus skatinamasis vertinimas pamokose |
| Geriausių mokinių skatinimas už įvairius pasiekimus ir pažangą (išvykos, padėkos, prizai) |
| 2. Mokytojų profesinio tobulėjimo modelio atnaujinimas | Tikslingas kvalifikacijos kėlimo planavimas, kuo daugiau mokytojų įtraukiant į bendrųjų ir dalykinių kompetenciją tobulinimą. Skatinti mokytojus dalintis gerąją patirtimi mokykloje, regione.  | Mokytojų metų veiklos įsivertinimas, aptarimas su vadovu | Įvykę individualūs pokalbiai su mokytojais, parengtas mokytojų kvalifikacijos tobulinimo planas. Kiekvienas mokytojas dalyvavo bent viename seminare, mokymuose ar stažuotėje. Bent vienas kiekvienos metodinės grupės mokytojas pasidalijo gerąja patirtimi. |
| Kvalifikacijos tobulinimo planavimas |
| Mokytojų refleksija ir sklaida po seminarų, mokymų. |
| Atvirų pamokų vedimas ir stebėjimas |
| Švietimo naujovių taikymas |
| Savišvieta ir savivaldus mokymasis |
| Kvalifikacijos programų rengimas ir įgyvendinimas |
| Kolegialus bendravimas su regiono, šalies mokyklomis |
| Mokyklos veiklos tobulinimo grupių veikla |
| Integruotos veiklos su Atviru jaunimo centru |
| Neformalūs mokytojų renginiai, išvykos. |
| 3. Ugdymo programų ir ugdymo plano atnaujinimas | Siekiant įforminti pagrindinio muzikinio FŠPU programų 4 metų mokymosi trukmę, parengti pagrindinio muzikinio FŠPU visų dalykų programas, parengti atnaujintą ugdymo planą. | 4-8 klasių visų muzikinio ugdymo dalykų programų parengimas | Parengtos pagrindinio muzikinio FŠPU programos 4 metų mokymosi trukmei.Ugdymo planas 2021- 2022 mokslo metams atitinka atnaujintų ugdymo programų reikalavimus. |
| Meninio FŠPU (šokio, dailės, teatro) programų parengimas  |
| Pasirenkamųjų dalykų pasiūlos didinimas |
| Neformaliojo švietimo būrelių, studijų steigimas |
| Perengiamas atnaujintas ugdymo planas 2021- 2022 m. m. |
| Mokyklos misijos, vizijos, suteikiančios mokyklai, unikalumą, atnaujinimas |
|  |
| 4. Tėvų įtraukimas į vaikų ugdymą ir mokyklos veiklų planavimą  | Didesnė tėvų atsakomybė už vaikų ugdymą, didesnė įtaka planuojant mokyklos gyvenimą. | Mokinių individualių planų aptarimas su jų tėvais. | Su kiekvieno mokinio tėvais aptartas individualus ugdymo planas, ugdymo rezultatai, ugdymo(si) gerinimo galimybės. Tėvai dalyvauja planuojant ir organizuojant mokyklos ugdomąsias ir koncertines veiklas. |
| Nuolatinis bendravimas su mokinių tėvais aptariant ugdymo rezultatus, sunkumus ir jų šalinimo galimybes. |
| TAMO dienyno galimybių bendraujant su tėvais išnaudojimas. |
| Tėvų įtraukimas į renginių organizavimą. |
| Tėvų nuomonės mokyklos veiklos organizavimo ir ugdymo klausimais tyrimas |
| Atviros pamokoms tėvams (savaitės, dienos) |
| Tėvų, mokinių ir mokytojų bendri susirinkimai |

**VII. MOKYKLOS TARYBOS POSĖDŽIAI**

|  |  |  |  |
| --- | --- | --- | --- |
| **Nr.** | **Posėdžio tema**  | **Data**  | **Atsakingas**  |
| 1 | * Mokyklos direktoriaus 2020 metų veiklos ataskaita.
* Finansinė ataskaita už 2020 metus.
* 2021 metų mokyklos veiklos planas
 | 2021 m. sausio 27 | S. Stulgaitienė N. Pupinienė |
| 2 | * Mokyklos 2020-2021 m. m. ugdymo rezultatai.
* Priėmimo į mokyklą rezultatai
 | 2021 m. birželis  | S. Stulgaitienė N. Pupinienė |
| 3 | * Dėl mokyklos ugdymo plano 2020-2021 m. m.
* 2021 m. I pusmečio mokyklos veiklos analizė
 | 2021 rugpjūtis | S. Stulgaitienė N. Pupinienė  |

**VIII. MOKYTOJŲ TARYBOS POSĖDŽIAI**

|  |  |  |  |
| --- | --- | --- | --- |
| **Nr.** | **Posėdžio tema**  | **Data**  | **Atsakingas**  |
| 1 | * 2020- 2021 mokslo metų I pusmečio ugdymo rezultatai.
* 2020 m. veiklos ataskaita.
* 2021 m. veiklos planas
* Dėl atnaujintų pagrindinio FŠPU programų rengimo.
 | 2021 m. sausis |  N. Pupinienė |
| 2 | * Dėl mokinių kėlimo į aukštesnes klases.
* Dėl neformaliojo švietimo pažymėjimų išdavimo.
* Dėl mokinių apdovanojimo mokyklos padėkos raštais.
* Dėl m,okyklos perkraustymo į naujas patalpas L. Giros g. 4
 | 2021- 05-  | N. Pupinienė |
| 3 | * Mokyklos 2020-2021 m. m. ugdymo(si) rezultatai.
* Mokyklos veiklos 2021 m. I pusmečio veiklos analizė
* Dėl pritarimo 2021-2022 m. m. mokyklos ugdymo planui.
* Dėl mokytojo etato sandaros 2021-2022 m. m
 | 2021-08-  | N. Pupinienė  |

**IX. MOKYKLOS RENGINIŲ PLANAS (rengiamas kiekvienam mėnesiui)**

**X. MOKYKLOS VIDAUS KONTROLĖS PLANAS**

|  |  |  |  |
| --- | --- | --- | --- |
| **Nr.** | **Tema**  | **Data**  | **Atsakingas**  |
|  | Individualių ir grupinių pamokų tvarkaraščių, būrelių ir kolektyvų sąrašų pateikimas. | Iki 09-15 | N. Pupinienė |
|  | Darbuotojų sveikatos pažymų pateikimas | Iki 09-15 | A. Varvuolienė |
|  | Mokinių mokymosi sutarčių pateikimas ir registravimas. | Iki 09- 15 | Specialybės mokytojai,A. Varvuolienė |
|  | Mokytojų ir mokinių registro duomenų tvarkymas | Iki 10- 01 | N. Pupinienė |
|  | Mokyklos higieninės ir techninės būklės kontrolė. | Nuolat  | E. Žukauskienė |
|  | TAMO dienyno tvarkymo kontrolė | Kartą per mėnesį | A. VarvuolienėN. Pupinienė |
|  | Mokyklos turto inventorizacija | Iki gruodžio 31 d. | E. Žukauskienė |
|  | Mokyklos baigimo egzaminų, 4 klasės baigimo egzaminų organizavimas | Numatytu laiku | S. Adreliūnienė  |
|  | Mokytojų ugdomosios veiklos stebėjimas ir vertinimas. Stebėjimo tikslas- mokinių pasiekimų gerinimas. | Pagal metodinės tarybos planą | N. PupinienėS. Andreliūnienė  |

Veiklos plano rengimo grupė:

Nijolė Pupinienė

Natalija Chrapačienė

Svajonė Stulgaitienė

Ingrida Tuomienė